/* KOM/2011/0854 galutinis - 2011/0407 (NLE) */ Pasiūlymas TARYBOS REGLAMENTAS kuriuo iš dalies keičiamas Reglamentas (ES) Nr. 7/2010, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas





AIŠKINAMASIS MEMORANDUMAS PASIŪLYMO APLINKYBĖS Sąjungos autonominės tarifinės kvotos reikalingos produktams, kurių Sąjungoje gaminama nepakankamai, kad būtų galima patenkinti Sąjungos naudotojų pramonės poreikius esamuoju kvotų laikotarpiu. Atsižvelgdama į kelių valstybių narių prašymus, Komisija kartu su suinteresuotųjų vyriausybių ekspertais svarstė galimybę nustatyti tam tikrų žemės ūkio ir pramonės produktų autonomines tarifines kvotas. 2009 m. gruodžio 22 d. Taryba priėmė Reglamentą (ES) Nr. 7/2010, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas, kad svarstomų produktų paklausa Sąjungoje būtų patenkinta pačiomis palankiausiomis sąlygomis. Atitinkamam produktų kiekiui reikėtų nustatyti nulinio arba sumažinto bendrojo muitų tarifo Sąjungos tarifines kvotas, nesutrikdant tų produktų rinkų. Per Ekonominių muitų tarifų klausimų grupės posėdžiuose vykusius svarstymus paaiškėjo, kad valstybės narės yra pasirengusios leisti pradėti naudoti šiame reglamento pasiūlyme nurodytų produktų kvotas, nes tai nesutrikdys tų produktų rinkų. Šis pasiūlymas atitinka žemės ūkio, prekybos, įmonių, vystymosi ir išorės santykių politiką. Šis pasiūlymas nepažeidžia šalių, sudariusių lengvatinės prekybos susitarimą su ES (pvz., Bendrosios lengvatų sistemos, AKR režimai, šalys kandidatės ir potencialios šalys kandidatės), interesų. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI Buvo tariamasi su Ekonominių muitų tarifų klausimų grupe, kurią sudaro visų valstybių narių pramonės atstovai. Visos išvardytos kvotos atitinka grupės susitarimą. Galimų rimtų pavojų, kurių pasekmės būtų nepataisomos, nustatyta nebuvo. Šis pasiūlymas bus pateiktas pasibaigus tarnybų konsultacijų procedūrai ir paskelbtas, kai jį priims Taryba. TEISINIAI PASIŪLYMO ASPEKTAI Tarybos reglamento, kuriuo nustatomas tam tikrų žemės ūkio bei pramonės produktų Sąjungos autonominės tarifinės kvotos ir numatomas jų administravimas, dalinis pakeitimas remiantis Sutarties dėl Europos Sąjungos veikimo 31 straipsniu. Pagal šį straipsnį autonomines tarifines kvotas Komisijos siūlymu tvirtina Taryba kvalifikuota balsų dauguma. Pasiūlymas priklauso išimtinei Sąjungos kompetencijai. Todėl subsidiarumo principas netaikomas. Šios priemonės atitinka užsienio prekybos veiklos vykdytojams skirtų procedūrų paprastinimo principus ir 1998 m. Komisijos komunikatą dėl autonominio muitų tarifo taikymo sustabdymo ir kvotų (C 128, 1998 4 25, p. 2). POVEIKIS BIUDŽETUI Nesurinkta muitų – iš viso 2 268 061 EUR. 2011/0407 (NLE) Pasiūlymas TARYBOS REGLAMENTAS kuriuo iš dalies keičiamas Reglamentas (ES) Nr. 7/2010, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 31 straipsnį, atsižvelgdama į Europos Komisijos pasiūlymą[1], kadangi: 1. siekiant užtikrinti pakankamą ir nepertraukiamą tam tikrų prekių, kurių Sąjungoje pagaminama nepakankamai, tiekimą ir norint išvengti bet kokių rinkos sutrikimų, tam tikriems žemės ūkio ir pramonės produktams Tarybos reglamentu (ES) Nr. 7/2010 buvo nustatytos autonominės tarifinės kvotos[2]. Pagal šias tarifines kvotas produktai gali būti importuojami mokant mažesnės ar nulinės normos muitus. Todėl nuo 2012 m. sausio 1 d. atitinkamam tam tikrų produktų kiekiui būtina nustatyti naują nulinės muito normos tarifinę kvotą; 2. autonominių tarifinių kvotų, kurių eilės numeriai yra 09.2624 ir 09.2640, kiekis yra nepakankamas, kad būtų patenkinti Sąjungos pramonės poreikiai dabartiniu kvotos laikotarpiu, pasibaigsiančiu 2011 m. gruodžio 31 d. Dėl to šis kvotų kiekis turėtų būti padidintas ir turėtų įsigalioti nuo 2011 m. liepos 1 d.; 3. autonominių tarifinių kvotų, kurių eilės numeriai yra 09.2603, 09.2629, 09.2632, 09.2816 ir 09.2977, kiekis turėtų būti pakeistas šio reglamento priede nurodytais kiekiais; 4. Sąjunga nebėra suinteresuota 2012 m. vėl suteikti tarifines kvotas tam tikriems produktams, kuriems šios kvotos buvo nustatytos 2011 m. Dėl to nuo 2012 m. sausio 1 d. šios kvotos turėtų būti panaikintos, o atitinkami produktai turėtų būti išbraukti iš Reglamento (ES) Nr. 7/2010 priedo sąrašo; 5. atsižvelgiant į tai, kad numatyta atlikti daug pakeitimų, siekiant aiškumo būtina pakeisti visą Reglamento (EB) Nr. 7/10 priedą; 6. todėl Reglamentas (ES) Nr. 7/2010 turėtų būti atitinkamai iš dalies pakeistas; 7. tarifinėmis kvotomis turi būti leista pradėti naudotis nuo 2012 m. sausio 1 d., todėl šis reglamentas turėtų būti taikomas nuo tos pačios dienos ir įsigalioti nedelsiant, PRIĖMĖ ŠĮ REGLAMENTĄ: 1 straipsnis Reglamento (ES) Nr. 7/2010 priedas pakeičiamas šio reglamento priede išdėstytu tekstu. 2 straipsnis Nuo 2011 m. liepos 1 d. Reglamento (ES) Nr. 7/2010 priede: - nustatytas tarifinės kvotos, kurios eilės numeris 09.2624, dydis yra 950 tonų, - nustatytas tarifinės kvotos, kurios eilės numeris 09.2640, dydis yra 11 000 tonų. 3 straipsnis Nuo 2012 m. sausio 1 d. tarifinių kvotų, kurių eilės numeriai yra 09.2603, 09.2629, 09.2632, 09.2816 ir 09.2977, kiekis turėtų būti pakeistas šio reglamento priede nurodytais kiekiais. 4 straipsnis Nuo 2012 m. sausio 1 d. Reglamento (ES) Nr. 7/2010 priede įterpiamos tarifinių kvotų, kurių numeriai yra 09.2928 ir 09.2929, eilutės. 5 straipsnis Nuo 2012 m. sausio 1 d. iš Reglamento (ES) Nr. 7/2010 priedo išbraukiamos tarifinių kvotų, kurių eilės numeriai yra 09.2815, 09.2841 ir 09.2992, eilutės. 6 straipsnis Šis reglamentas įsigalioja jo paskelbimo Europos Sąjungos oficialiajame leidinyje dieną. Jis taikomas nuo 2012 m. sausio 1 d. Tačiau 2 straipsnis taikomas nuo 2011 m. liepos 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje Tarybos vardu Pirmininkas PRIEDAS „PRIEDAS Eilės Nr. | KN kodas | TARIC | Aprašymas | Kvotos laikotarpis | Kvotos dydis | Kvotos muitas (%) | 09.2849 | ex 0710 80 69 | 10 | Auricularia polytricha rūšies grybai (nevirti, arba virti vandenyje arba garuose) šaldyti, skirti paruoštam maistui gaminti (1)(2) | 1.1.-31.12. | 700 tonų | 0 % | 09.2913 | ex 2401 10 35 ex 2401 10 70 ex 2401 10 95 ex 2401 10 95 ex 2401 10 95 ex 2401 20 35 ex 2401 20 70 ex 2401 20 95 ex 2401 20 95 ex 2401 20 95 | 91 10 11 21 91 91 10 11 21 91 | Neperdirbtas tabakas, supjaustytas arba nesupjaustytas taisyklingos formos gabalėliais, kurių muitinė vertė ne mažesnė kaip 450 eurų už 100 kg neto masės, vartojami kaip rišiklis arba įvynioklis gaminant prekes, klasifikuojamas 2402 10 00 subpozicijoje (1) | 1.1.-31.12. | 6 000 tonų | 0 % | 09.2928 | ex 2811 22 00 | 40 | Granulių pavidalo kvarco užpildas, kurio sudėtyje silicio dioksido yra ne mažiau kaip 97 % masės | 1.1.-31.12. | 1 700 tonų | 0 % | 09.2703 | ex 2825 30 00 | 10 | Vanadžio oksidai ir hidroksidai, skirti tik lydiniams gaminti (1) | 1.1.-31.12. | 13 000 tonų | 0 % | 09.2806 | ex 2825 90 40 | 30 | Volframo trioksidas ir volframo mėlynasis oksidas (CAS RN 1314-35-8 + 39318-18-8) | 1.1.-31.12. | 12 000 tonų | 0 % | 09.2929 | 2903 22 00 | Trichloretilenas (CAS RN 79-01-6) | 1.1.-31.12. | 7 000 tonų | 0 % | 09.2837 | ex 2903 79 90 | 10 | Bromochlorometanas (CAS RN 74-97-5) | 1.1.-31.12. | 600 tonų | 0 % | 09.2933 | ex 2903 99 90 | 30 | 1,3-Dichlorbenzenas (CAS RN 541-73-1) | 1.1.-31.12. | 2 600 tonų | 0 % | 09.2950 | ex 2905 59 98 | 10 | 2-Chloroatanolis, naudojamas 4002 99 90 subpozicijoje klasifikuojamiems skystiesiems tioplastams gaminti, (CAS RN 107-07-3) (1) | 1.1.-31.12. | 15 000 tonų | 0 % | 09.2851 | ex 2907 12 00 | 10 | o-Krezolis, kurio grynumas yra ne mažesnis kaip 98,5 % masės (CAS RN 95-48-7) | 1.1.-31.12. | 20 000 tonų | 0 % | 09.2767 | ex 2910 90 00 | 80 | Alilo glicidilo eteris (CAS RN 106-92-3) | 1.1.-31.12. | 4 300 tonų | 0 % | 09.2624 | 2912 42 00 | Etilvanilinas (3-etoksi-4-hidroksibenzaldehidas), (CAS RN 121-32-4) | 1.1.-31.12. | 950 tonų | 0 % | 09.2638 | ex 2915 21 00 | 10 | Acto rūgštis, kurios grynumas ne mažesnis kaip 99 % masės (CAS RN 000064-19-7) | 1.1.-31.12. | 500 000 tonų | 0 % | 09.2972 | 2915 24 00 | Acto rūgšties anhidridas (CAS RN 108-24-7) | 1.1.-31.12. | 20 000 tonų | 0 % | 09.2769 | ex 2917 13 90 | 10 | Dimetilsebacatas (CAS RN 106-79-6) | 1.1.-31.12. | 1 300 tonų | 0 % | 09.2634 | ex 2917 19 90 | 40 | Dodekandionė rūgštis, kurios grynumas didesnis kaip 98,5 % masės (CAS RN 000693-23-2) | 1.1.-31.12. | 4 600 tonų | 0 % | 09.2808 | ex 2918 22 00 | 10 | o-Acetilsalicilo rūgštis (CAS RN 50-78-2) | 1.1.-31.12. | 120 tonų | 0 % | 09.2975 | ex 2918 30 00 | 10 | Benzofenon-3,3’,4,4’-tetrakarboksidianhidridas (CAS RN 2421-28-5) | 1.1.-31.12. | 1 000 tonų | 0 % | 09.2632 | ex 2921 22 00 | 10 | Heksametilendiaminas (CAS RN 124-09-4) | 1.1.-31.12. | 40 000 tonų | 0 % | 09.2602 | ex 2921 51 19 | 10 | o-Fenilendiaminas (CAS RN 95-54-5) | 1.1.-31.12. | 1 800 tonų | 0 % | 09.2977 | 2926 10 00 | Akrilnitrilas (CAS RN 107-13-1) | 1.1.-31.12. | 75 000 tonų | 0 % | 09.2917 | ex 2930 90 13 | 90 | Cistinas (CAS RN 56-89-3) | 1.1.-31.12. | 600 tonų | 0 % | 09.2603 | ex 2930 90 99 | 79 | Bis(3-trietoksisililpropil) tetrasulfidas (CAS RN 40372-72-3) | 1.1.-31.12. | 12 000 tonų | 0 % | 09.2810 | 2932 11 00 | Tetrahidrofuranas (CAS RN 109-99-9) | 1.1.-31.12. | 20 000 tonų | 0 % | 09.2955 | ex 2932 19 00 | 60 | Flurtamonas (ISO) (CAS RN 96525-23-4) | 1.1.-31.12. | 300 tonų | 0 % | 09.2812 | ex 2932 20 90 | 77 | Heksan-6-olidas (CAS RN 502-44-3) | 1.1.-31.12. | 4 000 tonų | 0 % | 09.2615 | ex 2934 99 90 | 70 | Ribonukleino rūgštis (CAS RN 63231-63-0) | 1.1.-31.12. | 110 tonų | 0 % | 09.2945 | ex 2940 00 00 | 20 | D-ksilozė (CAS RN 58-86-6) | 1.1.-31.12. | 400 tonų | 0 % | 09.2908 | ex 3804 00 00 | 10 | Natrio lignosulfonatas | 1.1.-31.12. | 40 000 tonų | 0 % | 09.2889 | 3805 10 90 | Sulfatinis terpentinas | 1.1.-31.12. | 20 000 tonų | 0 % | 09.2935 | ex 3806 10 00 | 10 | Kanifolija ir kanifolijos rūgštys, pagamintos iš šviežių aliejingų dervų (oleorezinų) | 1.1.-31.12. | 280 000 tonų | 0 % | 09.2814 | ex 3815 90 90 | 76 | Katalizatorius, sudarytas iš titano dioksido ir volframo trioksido | 1.1.-31.12. | 2 200 tonų | 0 % | 09.2829 | ex 3824 90 97 | 19 | Liekanų, netirpstančių alifatiniuose angliavandeniliuose, gautų ekstrahuojant kanifoliją iš medienos, kietas ekstraktas, pasižymintis šiomis charakteristikomis: — kanifolijos rūgštis sudaro ne daugiau kaip 30 % masės, — rūgščių skaičius ne didesnis kaip 110, ir — lydymosi temperatūra ne žemesnė kaip 100° C | 1.1.-31.12. | 1 600 tonų | 0 % | 09.2986 | ex 3824 90 97 | 76 | Tretinių aminų mišinys, kurio sudėtyje esančio: — dodecildimetilamino yra ne mažiau kaip 60 % masės, — dimetil(tetradecil)amino yra ne mažiau kaip 20 % masės, — heksadecildimetilamino yra ne mažiau kaip 0,5 % masės, skirtas amino oksidams gaminti (1) | 1.1.-31.12. | 14 315 tonų | 0 % | 09.2907 | ex 3824 90 97 | 86 | Miltelių pavidalo fitosterolių mišinys, kurio sudėtyje yra: — ne mažiau kaip 75 % masės sterolių, — ne daugiau kaip 25 % masės stanolių, skirtas stanolių/sterolių arba stanolių/sterolių esterių gamybai (1) | 1.1.-31.12. | 2 500 tonų | 0 % | 09.2140 | ex 3824 90 97 | 98 | Tretinių aminų mišiniai, kurių sudėtyje esantis: — N,N-dimetil-1-oktanaminas sudaro 2,0-4,0 % masės — N,N-dimetil-1-dekanamino yra ne mažiau kaip 94 % masės — N,N-dimetil-1-dodekanamino yra ne daugiau kaip 2 % masės | 1.1.-31.12. | 4 500 tonų | 0 % | 09.2639 | 3905 30 00 | Poli(vinilo alkoholis), kurio struktūroje yra arba nėra nehidrolizuotų acetato grupių | 1.1.-31.12. | 18 000 tonų | 0 % | 09.2640 | ex 3905 99 90 | 91 | Polivinilbutiralis | 1.1.-31.12. | 11 000 tonų | 0 % | 09.2616 | ex 3910 00 00 | 30 | Polidimetilsiloksanas, kurio polimerizacijos laipsnis yra 2 800 monomerų vienetų (± 100) | 1.1.-31.12. | 1 300 tonų | 0 % | 09.2816 | ex 3912 11 00 | 20 | Celiuliozės acetato dribsniai | 1.1.-31.12. | 75 000 tonų | 0 % | 09.2641 | ex 3913 90 00 | 87 | Natrio hialuronatas, nesterilus, kurio: — vidutinė masinė molekulinė masė (Mw) ne didesnė nei 900 000, — endotoksino lygis neviršija 0,008 endotoksino vienetų (EU)/mg, — sudėtyje esantis etanolis sudaro ne daugiau nei 1 % masės, — sudėtyje esantis izopropanolis sudaro ne daugiau nei 0,5 % masės | 1.1.-31.12. | 200 kg | 0 % | 09.2813 | ex 3920 91 00 | 94 | Koekstruzijos būdu pagaminta trijų sluoksnių polivinilbutiralio plėvelė, neturinti laipsniškai nudažytos juostos, kurios sudėtyje yra ne mažiau kaip 29 %, bet ne daugiau kaip 31 % 2,2’-etilendioksidietil-bis(2-etilheksanoato) kaip plastifikatoriaus | 1.1.-31.12. | 3 000 000 m² | 0 % | 09.2818 | ex 6902 90 00 | 10 | Ugniai atsparios plytos, kurių: — briauna ilgesnė kaip 300 mm, — sudėtyje TiO2 sudaro ne daugiau kaip 1 % masės, — sudėtyje Al2O3 sudaro ne daugiau kaip 0,4 % masės bei — tūrio pokytis 1700° C temperatūroje yra mažesnis kaip 9 % | 1.1.-31.12. | 75 tonos | 0 % | 09.2628 | ex 7019 52 00 | 10 | 120 g/m²(± 10 g/m²) masės plastiku padengtas stiklo pluošto audinys, paprastai naudojamas nuo vabzdžių apsaugančioms vyniojamoms uždangoms ir rėmuose esančioms uždangoms gaminti | 1.1.-31.12. | 1 900 000 m² | 0 % | 09.2799 | ex 7202 49 90 | 10 | Ferochromas, kurio sudėtyje esanti anglis sudaro ne mažiau kaip 1,5 % masės, bet ne daugiau kaip 4 % masės, o chromas – ne daugiau kaip 70 % masės | 1.1.-31.12. | 50 000 tonų | 0 % | 09.2629 | ex 7616 99 90 | 85 | Teleskopinės rankenos iš aliuminio, skirtos kelioniniam bagažui gaminti (1) | 1.1.-31.12. | 800 000 vienetų | 0 % | 09.2636 | ex 8411 82 80 | 20 | 64 MW galios pramoniniai aviaciniai dujų turbininiai varikliai, skirti įmontuoti į pramoninius elektros energijos gamybos agregatus, didžiausiu arba vidutiniu režimu veikiantys mažiau kaip 5 500 valandų per metus, kurių paprasto ciklo naudingumo koeficientas didesnis kaip 40 % | 1.1.-31.12. | 10 vienetų | 0 % | 09.2763 | ex 8501 40 80 | 30 | Elektrinis vienfazis kintamosios srovės kolektorinis variklis, kurio galia didesnė kaip 750 W, įėjimo galia didesnė kaip 1 600 W, bet ne didesnė kaip 2 700 W, išorinis skersmuo didesnis kaip 120 mm (± 0,2 mm), bet ne didesnis kaip 135 mm (± 0,2 mm), nominalios apsukos daugiau kaip 30 000 aps/min, bet ne daugiau kaip 50 000 aps/min, su oro įtraukimo ventiliatoriumi, skirtas naudoti vakuuminių siurblių gamybai (1) | 1.1.-31.12. | 2 000 000 vienetų | 0 % | 09.2642 | ex 8501 40 80 | 40 | Sąranka, kurią sudaro: — vienfazis elektros kintamosios srovės kolektorinis variklis, kurio galia ne mažesnė kaip 480 W, bet ne didesnė kaip 1 400 W ir kurio įėjimo galia didesnė kaip 900 W, bet ne didesnė kaip 1 600 W, kurio išorinis skersmuo didesnis kaip 119,8 mm, bet ne didesnis kaip 135,2 mm ir kurio nominalios apsukos didesnės kaip 30 000 aps/min, bet ne didesnės kaip 50 000 aps/min, ir — oro įtraukimo ventiliatorius, skirtas vakuuminiams siurbliams gaminti (1) | 1.1.-31.12. | 120 000 vienetų | 0 % | 09.2633 | ex 8504 40 82 | 20 | Elektrinis adapteris (ėmiklis), kurio galia ne didesnė kaip 1 kVA, naudojamas plaukų šalinimo įtaisams gaminti (1) | 1.1.-31.12. | 4 500 000 vienetų | 0 % | 09.2643 | ex 8504 40 82 | 30 | Maitinimo plokštės, skirtos 8521 ir 8528 pozicijose klasifikuojamoms prekėms gaminti (1) | 1.1.-31.12. | 1 038 000 vienetų | 0 % | 09.2620 | ex 8526 91 20 | 20 | Komplektas, skirtas GPS sistemoms su pozicijos nustatymo funkcija | 1.1.-31.12. | 3 000 000 vienetų | 0 % | 09.2003 | ex 8543 70 90 | 63 | Reguliuojamos įtampos dažnio generatorius, sudarytas iš aktyviųjų ir pasyviųjų elementų, sumontuotų ant spausdintinės plokštės, esančios korpuse, kurio matmenys ne didesni kaip 30 mm x 30 mm | 1.1.-31.12. | 1 400 000 vienetų | 0 % | 09.2635 | ex 9001 10 90 | 20 | Šviesolaidžiai, skirti 8544 pozicijoje nurodytiems stiklo pluoštų kabeliams gaminti (1) | 1.1.-31.12. | 3 300 000 km | 0 % | 09.2631 | ex 9001 90 00 | 80 | Neaptaisyti stiklo lęšiai, prizmės ir suklijuoti elementai, naudojami prekių, kurių KN kodai 9002, 9005, 9013 10 ir 9015, gamyboje (1) | 1.1.-31.12. | 5 000 000 vienetų | 0 % | (1) | Muitas sumažinamas remiantis Bendrijos reglamento (EEB) Nr. 2454/93 291–300 straipsniais, OL L 253, 1993 10 11, p.1. | (2) | Tačiau sumažinta muito norma netaikoma, jei perdirbimą vykdo mažmeninės prekybos arba viešojo maitinimo įmonės. | “ FINANSINĖ TEISĖS AKTO PASIŪLYMO, KURIO POVEIKIS BIUDŽETUI SUSIJĘS TIK SU ĮPLAUKOMIS, PAŽYMA 1. PASIŪLYMO PAVADINIMAS: Tarybos reglamentas, kuriuo iš dalies keičiamas Reglamentas (ES) Nr. 7/2010, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas. 2. BIUDŽETO EILUTĖS Skyrius ir straipsnis: 12 skyriaus 120 straipsnis. 2011 metams biudžete numatyta suma: 17 743 600 000 EUR .2012 metams biudžete numatyta suma: 19 171 200 000 EUR (2012 m. BP) . 3. FINANSINIS POVEIKIS ( Pasiūlymas neturi finansinio poveikio x( Pasiūlymas neturi finansinio poveikio išlaidoms, bet turi tokį finansinį poveikį įplaukoms: (mln. EUR, dešimtųjų tikslumu) Biudžeto eilutė | Įplaukos[3] | 6 mėnesių laikotarpis, prasidedantis 2011 07 01 | [2012] | 120 straipsnis | Poveikis nuosaviems ištekliams | - 0,8 | - 1,5 | I PRIEDAS Galioja nuo 2011 07 01: 2 straipsnyje nurodytos tarifinės kvotos Produkto aprašymas | Kvotos dydis (vienetai / tonos) | Apskaičiuota kaina (EUR už toną) | Muitas (%) (2011 m. BMT) | Kvotos muitas (%) | Numatomos negausimos įplaukos (EUR) | Etilvanilinas 09.2624 | + 350 tonų (pradinis kiekis – 600 tonų) | 16 129 | 5,5 | 0 | 310 483 | Polivinilbutiralis 09.2640 | + 3 000 tonų (pradinis kiekis – 8 000 tonų) | 3 580 | 6,5 | 0 | 698 100 | Bendra negausimų įplaukų suma: (1 008 583 EUR – 252 146 EUR) = - 756 437 EUR neto. II PRIEDAS Galioja nuo 2012 01 01: 3 straipsnyje nurodytos tarifinės kvotos Produkto aprašymas | Kvotos dydžio svyravimai (tonos/g) | Apskaičiuota kaina (EUR už toną / vienetą) | Muitas (%) (2012 m. BMT) | Kvotos muitas (%) | Numatomas negausimų įplaukų pokytis, palyginti su ankstesniu kvotos laikotarpiu (EUR) | Tetrasulfidas 09.2603 | + 3 000 tonų (pradinis kiekis – 9 000 tonų) | 400 | 6,5 | 0 | 78 000 | Rankenos 09.2629 | + 200 000 vienetų (pradinis kiekis – 600 000 vienetų) | 2,32 | 6 | 0 | 27 840 | Diaminas 09.2632 | + 5 000 tonų (pradinis kiekis – 35 000 tonų) | 1 304 | 6,5 | 0 | 423 800 | Dribsniai 09.2816 | + 30 000 tonų (pradinis kiekis – 58 500 tonų) | 933 | 6,5 | 0 | 1 819 350 | ACN 09.2977 | + 25 000 tonų (pradinis kiekis – 50 000 tonų) | 900 | 6,5 | 0 | 1 462 500 | Bendros negausimos įplaukos, palyginti su ankstesniuoju kvotos laikotarpiu: (3 811 490 EUR – 952 873 EUR) = -2 858 617 EUR neto. III PRIEDAS Galioja nuo 2012 01 01: 4 straipsnyje nurodytos tarifinės kvotos Produkto aprašymas | Kvotos dydžio svyravimai (tonos) | Apskaičiuota kaina (EUR už toną) | Muitas (%) (2012 m. BMT) | Kvotos muitas (%) | Numatomas negausimų įplaukų pokytis, palyginti su ankstesniu kvotos laikotarpiu (EUR) | Tetrasulfidas 09.2928 | + 1 700 tonų (pradinis kiekis – 0 tonų) | 1 198 | 4,6 | 0 | 93 684 | Trichloroetilenas 09.2929 | + 7 000 tonų (pradinis kiekis – 0 tonų) | 720 | 5,5 | 0 | 277 200 | Bendros negausimos įplaukos, palyginti su ankstesniuoju kvotos laikotarpiu: (370 884 EUR – 92 721 EUR) = - 278 163 EUR neto. IV PRIEDAS Galioja nuo 2012 01 01: 5 straipsnyje nurodytos tarifinės kvotos Produkto aprašymas | Kvotos dydžio svyravimai (tonos/vienetai) | Apskaičiuota kaina (EUR už toną) | Muitas (%) (2011 m. BMT) | Kvotos muitas (%) | Numatomas negausimų įplaukų pokytis, palyginti su ankstesniu kvotos laikotarpiu (EUR) | Atramos 09.2815 | 0 vienetų (pradinis kiekis – 380 000 vienetų) | 100 | 5 | 0 | 1 900 000 | 1-alkenų mišinys 09.2841 | 0 tonų (pradinis kiekis – 10 000 tonų) | 600 | 2,2 | 0 | 132 000 | Kopolimeras 09.2992 | 0 tonų (pradinis kiekis – 1 000 tonų) | 2,075 | 6,5 | 0 | 134 875 | Bendros negausimos įplaukos, palyginti su ankstesniuoju kvotos laikotarpiu: (2 166 875 EUR – 541 719 EUR) = + 1 625 156 EUR neto. 4. KOVOS SU SUKčIAVIMU PRIEMONėS Į tarifinių kvotų administravimo nuostatas įtrauktos priemonės, būtinos užkirsti kelią sukčiavimui bei pažeidimams ir nuo jų apsisaugoti. [1] OL C , , p. . [2] OL L 3, 2010 1 7, p. 1. [3] Tradiciniai nuosavi ištekliai (žemės ūkio mokesčiai, cukraus mokesčiai, muitai) turi būti nurodomi grynosiomis sumomis, t. y. iš bendros sumos atskaičius 25 % surinkimo išlaidų.